C 281/8
EL
Επίσημη Εφημερίδα της Ευρωπαϊκής Ένωσης
22.7.2022
Προηγούμενη κοινοποίηση συγκέντρωσης (υπόθεση M.10718 — KINGSPAN / ONDURA) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2022/C 281/06) 1.
Στις 14 Ιουλίου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Kingspan Group Limited («Kingspan», Ηνωμένο Βασίλειο), που ελέγχεται από την Kingspan Group Plc (Ηνωμένο Βασίλειο), — Ondura SAS («Ondura», Γαλλία), που ελέγχεται έμμεσα από τη Naxicap Partners Η Kingspan αποκτά, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο του συνόλου της Ondura.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— Η Kingspan δραστηριοποιείται κυρίως σε τομείς όπως η κατασκευή πετασμάτων τύπου σάντουιτς, η μόνωση, οι λύσεις φωτισμού και εξαερισμού, το νερό και η ενέργεια, καθώς και η τεχνολογία δεδομένων και κατασκευής δαπέδου. — Η Ondura δραστηριοποιείται στην παραγωγή και προμήθεια ελαφρών λύσεων επιστέγασης και αδιαβροχοποίησης για σαγματοειδείς και επίπεδες στέγες, διαφανή και ημιδιαφανή πλαστικά φύλλα, εξαρτήματα και συμπληρωματικά προϊόντα παγκοσμίως. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.10718 — KINGSPAN / ONDURA Οι παρατηρήσεις μπορούν να σταλούν στην Επιτροπή με ηλεκτρονικό ταχυδρομείο, με φαξ ή ταχυδρομικώς.
Στοιχεία επικοινωνίας: Email: COMP-MERGER-REGISTRY@ec.europa.eu Φαξ +32 22964301 Ταχυδρομική διεύθυνση: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ΕΕ L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.